[{"text_idx": "#000000", "text": "Supporters Club and CF10 Trust"}, {"text_idx": "#000004", "text": "Ar o\u0302l cipio buddugoliaeth a phwynt bonws yn erbyn y ti\u0302m o Ffrainc ym Mharc yr Arfau wythnos diwethaf, bydd y rhanbarth yn teithio i Stade du Hameau nos Wener, gyda disgwyl i\u2019r amodau fod yn wlyb ac yn wyntog."}, {"text_idx": "#000005", "text": "Mae Pau yn croesawu deuawd y Crysau Duon, Ben Smith a Luke Whitelock, i\u2019w carfan ar gyfer yr ornest, ond mae Turnbull yn mynnu mai canolbwyntio ar ge\u0302m eu hunain yw\u2019r gamp i\u2019r Gleision."}, {"text_idx": "#000006", "text": "\u201cWrth edrych yn o\u0302l ar y ge\u0302m, oeddwn i\u2019n eithaf shocked gyda rhai o\u2019r ceisiau oedd y ti\u0302m wedi sgorio."}, {"text_idx": "#000007", "text": "\u201cOedd cwpwl o\u2019r bois ar da\u0302n yn y ge\u0302m. Roedd yr hanneri yn creu popeth i ni, a roedd Ben Thomas wedi sefyll lan a dod mewn i\u2019r ti\u0302m i gychwyn ge\u0302m Ewropeaidd am y tro cyntaf."}, {"text_idx": "#000008", "text": "\u201cRoedd yr asgellwyr a Matthew Morgan yn fishi iawn hefyd ond pob clod i\u2019r pac hefyd. Roedd y blaenwyr wedi cael digon o be\u0302l i\u2019r olwyr gallu chwarae."}, {"text_idx": "#000009", "text": "\u201cOeddem ni\u2019n gwybod fod pac mawr gyda nhw wythnos diwethaf a roeddem ni eisiau symud nhw rownd y cae, a oedd pac eithaf gloi gyda ni. Felly roedd y game-plan wedi gweithio yn dda i ni."}, {"text_idx": "#000010", "text": "\u201cBydd hi\u2019n wahanol wythnos yma, a mae wedi bod yn bwrw glaw ers sbel mas \u2018na, a bydd y ti\u0302r yn drwm."}, {"text_idx": "#000011", "text": "\u201cBydd pac trwm gyda nhw unwaith eto fydd eisiau chwarae ge\u0302m araf. Ond y peth pwysig i ni yw mynd mas yna, chwarae ge\u0302m ein hunain a canolbwyntio ar beth ni\u2019n gallu gwneud.\u201d"}, {"text_idx": "#000012", "text": "Mae Turnbull hefyd yn credu byddai buddugoliaeth yn rhoi momentwm i\u2019w di\u0302m cyn cyfnod y Nadolig, lle fydd y Gleision yn herio\u2019r Gweilch, Dreigiau ac y Scarlets."}, {"text_idx": "#000013", "text": "\u201cNi eisiau cael y fuddugoliaeth cyn symud ymlaen i\u2019r gemau dros cyfnod y Nadolig."}, {"text_idx": "#000014", "text": "\u201cNi wedi ennill y gystadleuaeth yma dwy waith o\u2019r blaen a mae\u2019n bwysig i ni bod ni\u2019n gwneud yn dda."}, {"text_idx": "#000015", "text": "\u201cMae lot o grwpiau da yn y Cwpan Her, a mae\u2019n dda i geisio curo y timau sydd yn chwarae, oherwydd mae pawb gyda timau cryf a pawb yn mynd mewn i\u2019r gystadleuaeth eisiau chwarae."}, {"text_idx": "#000016", "text": "\u201cAr y foment, ni\u2019n cymryd un ge\u0302m ar y tro. Mae rhediad yn cychwyn gyda Pau penwythnos yma, cyn mynd i mewn i\u2019r gemau darbi yn erbyn Gweilch, Dreigiau a\u2019r Scarlets a mynd yn o\u0302l i mewn i Ewrop ar o\u0302l hynny."}, {"text_idx": "#000019", "text": "Any player pulling on the Cardiff jersey will do us proud - Young"}, {"text_idx": "#000023", "text": "Subscribe to our recap newsletter:"}, {"text_idx": "#000024", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]